**ΔΕΛΤΙΟ ΤΥΠΟΥ**

**Προκήρυξη του Διαγωνισμού «VET Excellence Awards Greece 2024»**

Η Γενική Γραμματεία Επαγγελματικής Εκπαίδευσης, Κατάρτισης και Δια Βίου Μάθησης ανακοινώνει την προκήρυξη του Διαγωνισμού Επαγγελματικής Εκπαίδευσης και Κατάρτισης "VET\_Excellence Awards Greece 2024". Στα πλαίσια του διαγωνισμού, ο οποίος διοργανώνεται από το Ελληνογερμανικό Εμπορικό και Βιομηχανικό Επιμελητήριο με την υποστήριξη κοινωνικών εταίρων και υπό την αιγίδα του Υπουργείου Παιδείας, Θρησκευμάτων και Αθλητισμού, θα βραβευτούν επιχειρήσεις και εκπαιδευτές που συμμετέχουν στα παρακάτω σχήματα μαθητείας

* «Μεταλυκειακό έτος - τάξης μαθητείας» των ΕΠΑ.Λ.
* Επαγγελματικές Σχολές (ΕΠΑΣ), ΔΥΠΑ
* Πειραματικές Επαγγελματικές Σχολές (Π.ΕΠΑΣ), ΔΥΠΑ

Οι ενδιαφερόμενοι εργοδότες και εκπαιδευτές καλούνται να υποβάλουν τις υποψηφιότητές τους από 1 Μαρτίου 2024 έως 28 Ιουνίου 2024. Λεπτομέρειες σχετικά με τη συμμετοχή είναι διαθέσιμες στην ιστοσελίδα του Ελληνογερμανικού Εμπορικού και Βιομηχανικού Επιμελητηρίου <https://griechenland.ahk.de/gr/ekpaideysi/vet-excellence> .